Ego Odo, dux Burgundię, omnibus notum facio quod cum dominus Barnuinus de Drecis, et Johannes, ejus filius, Deo et militię Templi, pro remedio animarum suarum et antecessorum suorum dedissent quicquid in villa quę Avogna dicitur habebant; Maria et Jordana dicti Johannis filię, et dominus Guido de Cohum pro dictis sororibus eamdem elemosinam calumpniaverunt, que calumpnia in presentia nostra sepulta fuit, et pacificata. Ita quod dictę sorores et dominus Guido de Cohum eandem elemosinam quam dominus Barnuinus de Drecis et Johannes, suus filius, fecerant, Deo et militię Templi concesserunt et laudaverunt, et si quid juris in predicta villa habebant, ommino quittaverunt. Ad hanc vero quittationem firmiter observandam dominus Garnerus de Sumbernone, et dominus Guido de Cohum pro predictus sororibus responsores sunt manu capientes, quod si aliqua ex parte earum vel ex parte domini Guidonis de Cohum querela exorta fuerit, predicti fratres eam pacificabunt. Quod si prenominati fratres de querela ista pacificanda in aliquo defecerint ipsi volunt et percipiunt quod ipsi in terra eorumdem interdicto supponantur, quousque omnem calumpniam sive querelam que ex parte sepedictarum sororum fuerit exorta, pacificare compellantur. Actum est hoc per manum fratris Guidonis Bordelli, tunc preceptoris de Buris, sub his testibus: Huone, domino Virgeii; Odone de Demois; Arverio de Parrineio; domino Aymone lu Borne; Hugone de Marrimunt; Johanne Rossot; domino Guillelmo de Hocceio; domino Balduino de Verlangis; Petro, preposito Virgeii; fratre Ricardo; fratre Theobaldo, commendatore domus Huncei; Girardo, capellano domus Templi Divionis. Anno incarnati Verbi M°C°XC° septimo.